Nuwe flieks: Words on Bathroom Walls, Heist | Netwerk24
Charlie Plummer speel 'n skiso­freen wat deur hallusinasies en buitengewone beskermengele geteister word in 'n drama wat die dilemma van skisofrenie verbeeld. Hy skep sy eie monsters in die klaskamer en die regisseur toon hoe dit sy lewe vernietig, maar tog ook verryk omdat slegs die beskerm­­engele hom verstaan.
Hy word na 'n ander skool toe gestuur, maar die chaos om hom neem dramaties toe in interessante filmiese terme. Maar hoe hanteer 'n mens 'n slegte gees wanneer dit jou pa is?
Duidelik is hierdie rolprent op Netflix net op 'n uitgesoekte gehoor gerig en diegene wat in sielkunde belangstel.
Berei jou in dié reeks, met verskeie episodes (twee per rooftog), voor op die mees onmoontlike en astrante rooftogte ooit. Raar maar waar. Vermaaklik dog skokkend. Nie alleen word 'n vrou se lewe vernietig deur 'n sjarmante psigopaat wat haar mislei om te roof nie, maar sowat R1,5 miljard word lag-lag in Miami gebuit. En dis maar net die begin. Lekker ligte kykstof. Op Netflix.